Andreas (sochár)

Andreas () bol grécky sochár v 2. storočí pred Kr.Istituto della Enciclopedia italiana, 1958, Enciclopedia dell'arte antica, classica e orientale I., str. 360

Andreas, grécky sochár a bronziar, bol činný pravdepobne v 1. polovici 2. storočia pred Kr. Staroveký autor Pausanias zaznamenal, že bol autorom bronzovej sochy Lysippa z Élidy, olympijského víťaza v zápasení dorastencov v roku 164 pred Kr., ktorá kedysi stála na posvätnej pôde Olympie.

Andreas podľa Pausania pochádzal z Argosu. Epigrafický nález (IvO 318) z podstavca z Olympie, datovaný do roku 169 pred Kr., hlása, že Andreas a Aristomachos (pravdepobne Andreasov brat) z Argosu zhotovili sochu Quinta Marcia Philippa, rímskeho konzula v rokoch 186 a 169 pred Kr.Die Inschriften von Olympia (IvO), IvO 318  B. C. McGing, Polybius Histories, str. 254 Túto s najväčšou pravdepodobnosťou bronzovú jazdeckú sochu dal vztýčiť Achájsky spolok za jeho šľachetnosť voči Grékom.Sylloge Inscriptionum Graecarum: 649, Greek text: IvO_318 

V roku 1889 bol však počas vykopávok na ostrove Sicília, pod vedením nemeckého archeológa Heinricha Brunna, objavený nápis na podstavci (socha sa nezachovala), ktorý uvádza, že sochu vyhotovili Andreas a Aristomachos z kárskeho mesta Kaunos.Inscriptiones Graecae, XIV. Inscriptiones Siciliae et Italiae, IG XIV 1232  Znalci nápis datujú do rokov 200 až 150 pred Kr. čo zrejme znamená, že rodiskom bratov bol Kaunos a občanmi Argosu sa stali až neskôr.

 Referencie a bibliografia 


Kategória:Sochári starovekého Grécka